ANTIDOPINGOVÁ AGENTÚRA 
  SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Žaneta
Priezvisko:			CSÁDEROVÁ			 	Titul: Mgr.,        
                                                                                                                   PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Bulharsko
Mesto:				Sofia 
Termín:			23. - 25. máj 2018
Prijímajúca organizácia:     	Ministerstvo mládeže a športu Bulharskej republiky v spolupráci s Bulharskou antidopingovou agentúrou. Spolufinancovaný programom Erasmus + a Európskou úniou.

Adresa:		Hotel Marinela Sofia
		1407 Sofia, 100 James Bourchier Boulevard

Účel cesty:	            Seminár „"Predchádzanie dopingu v    
                                               profesionálnom  a rekreačnom športe 
                                               prostredníctvom vzdelávania a vyšetrovania "

Spôsob financovania: 	ZPC bola plne financovaná z rozpočtu Antidopingovej agentúry SR, strava a ubytovanie bolo hradené organizátorom.

3.	RÁMCOVÝ PROGRAM POBYTU

Dátum/čas:	24.01. 2018 	12.00 - 18.00 hod.
	I. Blok prednášok – Vyšetrovanie a ochrana osobných údajov.
	25.01.2018 	09.30 – 15.00 hod. 
II. Blok prednášok – Prevencia prostredníctvom vzdelávania.

Kontaktované osoby:	Zástupcovia  Svetovej antidopingovej organizácie (WADA), Združenia národných antidopingových inštitúcií (iNADO) a  Rady Európy.
	Zástupcovia národných antidopingových organizácií a zástupcovia vládnych inštitúcií zodpovedných za šport.
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Cieľom seminára bolo zdieľať osvedčené postupy členských štátov EÚ v oblasti odrádzania od  dopingu v športe prostredníctvom vzdelávania a vyšetrovania. Zároveň si vymeniť skúsenosti v šírení poznatkov, týkajúcich sa sociálnych, etických, právnych a zdravotných dôsledkov používania dopingu. Seminár prispeje k lepšiemu pochopeniu rôznych spôsobov prevencie dopingu a k podpore férovosti a ochrany zdravia športovcov. Na seminári sa zúčastnilo 80 zahraničných hostí a 40 bulharských hostí. Viac ako 120 zástupcov medzinárodných organizácií zapojených do boja proti dopingu, predstavitelia členských štátov EÚ, antidopingových organizácií v Európe ako aj zástupcovia bulharských športových federácií.

ÚVOD A SÚHRNNÁ AKTUALIZÁCIA                                        
	Úvodné slovo patrilo Ministrovi mládeže a športu Bulharskej republiky p. Krasenovi Kralevovi. Zameral sa hlavne na aktuálne problémy s nárastom používania suplementov vo vrcholovom, ale aj rekreačnom športe. Pričom zdôraznil, že používanie nadmernej a neriadenej suplementácie v rekreačnom športe môže poškodzovať zdravie. Preventívne opatrenia na národnej úrovni proti dopingu vo všeobecnosti vyžadujú kooperáciu vládnych inštitúcií a národných antidopingových organizácií. 
	Ďalej nasledovala prezentácia p. Barta van der Sloota, ktorý bol zodpovedný za štúdiu z Tilburgskej univerzity. Štúdia mala za cieľ pomôcť členským štátom EÚ pri revízií a prijímaní predpisov z nového všeobecného nariadenia o ochrane osobných údajov (GDPR), ktoré nadobudlo účinnosť v máji 2016 a do platnosti vstúpi v máji  2018. Štúdia identifikovala prípady, ktoré by sa mali riešiť vnútroštátnymi právnymi predpismi s cieľom zabezpečiť zákonné spracovanie osobných údajov v kontexte antidopingu.
	Jeden z dôležitých nástrojov v efektívnom vynakladaní prostriedkov na odhaľovanie dopingu v športe je  v súčasnosti vyšetrovanie.  V tomto bloku vystúpili experti z Rady Európy, z WADA, INTERPOLu,  iNADO a zástupcovia z národných antidopingových organizácií. Zhodli sa na dôležitosti kooperácie medzi jednotlivými autoritami. Vyšetrovanie je veľakrát založené na tzv. „whisleblowers“, čo sú v preklade informátori. Je dôležité zabezpečiť ich ochranu a spracovanie, týchto informácií príslušnými kompetentnými orgánmi (právnou autoritou). Čo vyžaduje spoluprácu medzi národnými antidopingovými orgánmi a políciou na národnej úrovni. Na medzinárodnej úrovni sa podpísala spolupráca medzi WADA a INTERPOLOM. 
	Druhý deň bol venovaný prevencii prostredníctvom vzdelávania. Boli odprezentované najlepšie osvedčené postupy prostredníctvom projektov financovaných programom Erasmus + ako sú: Just Sport, SafeYou a PrePlay. 
	WADA pripravuje novú Medzinárodnú normu pre vzdelávanie a informácie, ktorá by mala byť prijatá na Svetovej antidopingovej konferencii v novembri 2019. Zároveň spustila e-learningový program pre športovcov, trénerov, rodičov v angličtine.
	Vystúpil tu aj 6- násobný účastník OH Jordan Jovtchev ako predstaviteľ športovcov a potvrdil potrebu vzdelávania športovcov v oblasti antidopingu.  

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA pre Antidopingovú agentúru SR:

-	   Poskytnúť súčinnosť v oblasti antidopingového vzdelávania pre registrovaných športovcov, trénerov, lekárov a rodičov na Slovensku.
-	Rozvinúť spoluprácu s ostatnými subjektami zodpovednými pre oblasť športu, verejného zdravia v prevencii ohľadom dopingu v rekreačnom športe.
-	Zamerať sa na zhromažďovanie dát, zdieľanie informácií v spolupráci s ostatnými antidopingovými organizáciami, ako sú národné antidopingové agentúry, medzinárodné športové federácie, Svetová antidopingová agentúra, INTERPOL podľa platnej legislatívy . Tieto aktivity by mali pomôcť k efektívnejšiemu a cielenému testovaniu športovcov.
-	Analyzovať a implementovať nové interné procesy v súlade s GDPR  (nové pravidlá na ochranu osobných údajov). Keďže súhlas nemožno použiť ako právny základ pre prenos osobných údajov, je mimoriadne dôležité najmä to, aby členské štáty EÚ ustanovili právne základy na spracovanie aj údajov týkajúcich sa zdravia (zdravotná dokumentácia).
-	Vypracovať plán prevencie pre Antidopingovú agentúru SR na rok 2018, identifikácia športovcov, ktorí musia prejsť základným antidopingovým programom.

ZÁVERY A RELEVANTNÉ ODPORÚČANIA pre vládne a verejné inštitúcie:

-	Zapojiť sa do antidopingových programov, ktoré sú pod záštitou Erasmus + a EU. Programy  sa zameriavajú na rekreačný šport. Dôraz sa kladie na vzdelávanie fitness trénerov, ľudí, ktorí vedú voľnočasové šprtové aktivity a študentov. Amatérski športovci užívajú suplementy viac ako profesionálni.
-	Odporúča sa najskôr vykonať  výskum a určiť si cieľové skupiny. V tejto oblasti je významná kooperácia s akademickou pôdou.
-	Prijať národný akčný plán, ktorý by sa zameral na ochranu verejného zdravia, z dôvodu negatívnych účinkov dopingu vo vrcholovom a rekreačnom športe. Bolo by vhodné zadefinovať zodpovednosti pre jednotlivé subjekty, ktorých by sa týkala problematika prevencie dopingu v športe.
6.	PRÍNOS 

Globalizácia v športe si vyžaduje spoločné úsilie a posilnenie boja proti dopingu na základe spoločných skúseností. 
Predmetné poznatky budú na báze Národného antidopingového programu využité na dodržiavanie antidopingových pravidiel WADA.
 Implementácia najlepšie osvedčených postupov v oblasti prevencie dopingu v športe do národnej stratégie ochrany zdravia a verejného záujmu.
	
7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 30.01.2018
Schválil:	                                      

                                                               JUDr. Mgr. Martina Lubyová, PhD.
                                                                             Ministerka školstva